Alhamdulillah.. lawas banar sudah ulun handak baisian blog nan alamatnya ngaran ulun surang. Damini dapat jua domain nang langsung bangaran ulun. Tapi judul blognya singaja kada ulun ngarani Hifzian aja, gair jua ulun kalupina kahancapan jadi artis.
Nangini tulisan panambaian di blog pribadi ngini. Jadi kada usah talalu sarius, kada usah mambingungakan, cukup ja nangkaya kita bakisahan.
Padahal uyuh ja pang kabanyakan baisian blog kaya ini. tai kayapa pang lagi, ulun talanjur cinta wan dunia blogging/manulis, lajur kada tapi karasaan jua uyuhnya. Pacangan samalam ulun ne handak baisian dua tiga buting blog aja, tapi timbul rasa handak maulah tarus. Sampai wayahini sudah ada puluhan blog nang ulun ulah. Tapi nang bujur-bujur di update tiga ampat buting ja jua pang. Nang lainnya umpat-umpatan aja. Bila rasa handak dibuka, ditulisi, mun rasa koler kaina ai mahanyari tulisannya.
Sakalinya tanyaman buhannya ae manulis makai bahasa surang ne, kada tapi ngalih mikirakan manyusun kata, napa nangkaya bapanderan saban hari jua. Tapi maklum ja lah mun wayah-wayah tacampur jua bahasanya lawan bahsa Indonesia. Karancakan nulis artikel babahasa Indonesia pang ulun wahini, jadi taumpat-umpat jua ingatan ulun ka bahasa nagari.
Nangini ja gen nah tulisan panambaian ulun. Kena kita batamuan pulang di tulisan ulun nang tahanyar. Insya Allah ulun usahakan blog “ujar Hifzian” ngini di hanyari artikelnya saban hari, biar sabuting asal ada, iya kalu buhannya.
bjn_Latn bjn_Latn bjn_Latn bjn_Latn bjn_Latn